**Vilniaus, Klaipėdos ir Šiaulių „Akropoliai“ skelbia, kaip dirbs per šventes**

**Kūčių dieną ir Naujųjų metų išvakarėse Vilniaus, Klaipėdos ir Šiaulių „Akropoliuose“ parduotuvės ir paslaugų teikimo vietos dirbs trumpiau. Pirmąją Kalėdų dieną nedirbs parduotuvės, maitinimo ir kitų paslaugų bei pramogų erdvės. Pirmąją Naujųjų metų dieną Vilniaus ir Klaipėdos „Akropoliuose“ lankytojų lauks tik restoranai ir pramogų erdvės, o Šiaulių „Akropolyje“ – dalis pramogų erdvių.**

„Didžiausių metų švenčių dienomis siekiame rasti pusiausvyrą tarp lankytojų poreikių bei prekybos ir pramogų centrų darbuotojų gerovės. Todėl tradiciškai švenčių dienomis keisis Vilniaus, Klaipėdos ir Šiaulių „Akropolių“ darbo laikas. Tai leis darbuotojams daugiau laiko praleisti su artimaisiais ir mėgautis šventine dvasia, o lankytojams – vis tiek patogiai apsipirkti, pasinaudoti paslaugomis ar pramogauti“, – sako Dominykas Mertinas, „Akropolis Group“ rinkodaros ir komunikacijos vadovas.

Šv. Kūčių dieną, gruodžio 24-ąją, prekybos ir pramogų centruose „Akropolis“ didžioji dalis veikiančių restoranų, parduotuvių, paslaugų teikimo vietų ir pramogų erdvių dirbs iki 17 val., tačiau yra keletas išimčių. „Maxima“ parduotuvės Vilniaus, Klaipėdos ir Šiaulių „Akropoliuose“ veiks iki 20 val., trumpiau nei įprastai veiks ir bankų skyriai, o Vilniaus „Akropolyje“ įsikūręs SEB bankas šią dieną nedirbs visai. Vilniaus „Akropolyje“ įsikūrusio kino teatro darbo laikas bus sutrumpintas iki 16 val., čia esantis „Ermitažas“ dirbs iki 18 val., „Eurovaistinė“ – iki 19 val. Klaipėdos „Akropolyje“ šią dieną neveiks naujai atsidaręs boulingas „Action by Apollo“, o kino teatras lankytojų lauks iki 15 val., „Eurovaistinė“ dirbs iki 18 val. Šiaulių „Akropolyje“ šią dieną taip pat nedirbs boulingas, kino teatras lankytojų lauks iki 15 val., „Eurovaistinė“ atsidarys valanda vėliau – nuo 9 val. – ir veiks iki 19 val.

Antrąją Kalėdų dieną, gruodžio 26-ąją, dauguma „Akropoliuose“ esančių parduotuvių ir paslaugų teikimo vietų dirbs įprastai. Vis tik yra keletas išimčių. Bankų skyriai dirbs ne visi, o atvėrę duris lankytojų lauks trumpiau. Prekybos ir pramogų centruose įsikūrusios „Maxima“ parduotuvės darbą pradės valanda vėliau – atsidarys 9 val. Vilniaus „Akropolyje“ esantys „Eurovaistinė“ ir „Ermitažas“ lankytojų taip pat lauks nuo 9 val. Klaipėdos ir Šiaulių „Akropoliuose“ įsikūrusios „Eurovaistinės“ darbą pradės 9 val. ir dirbs iki 20 val.

Naujųjų metų išvakarėse, gruodžio 31-ąją, „Akropoliuose“ veikiantys restoranai, parduotuvės, pašto skyriai, „Eurovaistinės“ ir „Ermitažas“ Vilniuje darbą baigs 19 val., bankų skyriai taip pat dirbs trumpiau. Čia veikiančios parduotuvės „Maxima“ dirbs iki 21 val. Ledo arena Klaipėdoje ir Šiauliuose lankytojų lauks iki 19 val., Vilniuje – iki 19.30 val. Sostinės „Akropolio“ kino teatras dirbs iki 16 val., Klaipėdoje ir Šiauliuose lankytojai filmais galės mėgautis iki 18 val. Vilniaus „Akropolyje“ įsikūręs sporto baras ir restoranas „O‘Learys“ darbą baigs 20 val.

Sausio 1-ąją nedirbs „Akropoliuose“ esančios parduotuvės, pašto ir bankų skyriai. Klaipėdos ir Šiaulių „Akropoliuose“ taip pat neveiks ledo arena, o Vilniaus prekybos ir pramogų centro lankytojai čia esančioje ledo arenoje kviečiami apsilankyti nuo 12 iki 21 val. Šiaulių „Akropolyje“ nedirbs ir restoranai, Vilniuje ir Klaipėdoje jie veiks nuo 12 iki 22 val. „Akropolių“ kino teatrai dirbs nuo 12 iki 22 val., tokiomis pat valandomis Vilniaus „Akropolyje“ veiks ir „O‘Learys“, taip pat boulingas Klaipėdos ir Šiaulių „Akropoliuose“.

Vienintelė išimtis Klaipėdos „Akropolyje“ įsikūręs sporto klubas „Gym+“ – kaip įprasta, lankytojams jis bus atviras visą parą visomis dienomis.

***Apie „Akropolis Group“:***

*Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje* – *„Akropole Riga“ ir „Akropole Alfa“ Rygoje.*

***Daugiau informacijos:***

*Aistė Jankūnaitė*

*+370 614 55468 /* [*aiste@ideaprima.lt*](mailto:aiste@ideaprima.lt)

*„Akropolis Group“ atstovė žiniasklaidai*

*IDEA PRIMA Projektų direktorė*